
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-220/17.09.2021 г.

Вх. № ОС-576/17.09.2021 г.

ДО

ОБЩИНСКИ СЪВЕТ
ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Промяна предназначението на едноетажна сграда, находяща се в УПИ ХVII – Търговия и обществено обслужване, кв. 22 по кадастралния и регулационен план на с. Старцево  
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно договор за наем № 71/23.04.2020 г. ЕТ „Румен Кетипов – Севдалин Кетипов“, с. Старцево е наемател на едноетажна масивна сграда "Кафе-бар",  със застроена площ 75 кв. м., ведно с терен с площ 18,40 кв. м. от южната страна на сградата, разположени в УПИ ХІІ, кв. 22 по ПУП на с. Старцево, с предназначение: за кафе-аперитив и поставяне на дървен навес от южната страна  на едноетажна масивна сграда "Кафе-бар".

В Общинска администрация Златоград постъпи молба с вх. № 53-00-613/07.09.2021 г. от ЕТ „Румен Кетипов – Севдалин Кетипов“, с. Старцево, относно промяна на предназначението на тази сграда от "Кафе-бар" в сграда „За хлебопекарна“. 

Мотивите за промяната са следните: 

През 2020 г. – 2021 г., по времето, през които беше забранено посещение на заведения за хранене със Заповеди на Министъра на здравеопазването, тогава, наемателят, едновременно с основната дейност в сградата, е започнал да произвежда и продава хляб. Това му е помогнало да запази бизнеса си и разкритите работни места.

ЕТ „Румен Кетипов – Севдалин Кетипов“, с. Старцево изразява намерение да разшири дейността си и тя да бъде основно за производството и продажба на хляб, което иска да осъществява в тази сграда
Смяната на предназначението на сградата ще позволи тя да бъде използвана рационално и пълноценно, в подкрепа на дребния бизнес в общината и в същото време ще задоволи  потребностите на населението от качествен хляб и хлебни изделия.
Със Заповед № 170/16.06.2021 г. на Кмета на Община Златоград за одобряване на проект за изменение на Подробен устройствен план (ПУП) в обхват на УПИ XII (ПИ 148 и част от ПИ 145), кв.22 по ПУП на с. Старцево са обособени нови урегулирани поземлени имоти (УПИ) и един от тях е УПИ XVII-търговия и общ. обсл., кв.22 по плана на с. Старцево.  За УПИ XVII-търговия и общ. обсл., кв.22 по плана на с. Старцево, ведно със застроената в него едноетажна масивна сграда „Обособен обект „Кафе-бар“ със ЗП 75 кв. м. е съставен акт за частна общинска собственост № 2129/17.08.2021 г.
Съгласно чл. 8, ал. 1 от Закона за общинската собственост: „Придобиването, управлението и разпореждането с имоти и вещи - общинска собственост, се извършват под общото ръководство и контрол на общинския съвет.“ В правомощие на Общинския съвет Златоград да вземе решение за започване на процедура по промяна предназначение на сграда от "Кафе-бар" в сграда „За хлебопекарна“. 

Във връзка с гореизложеното, предлагам Общински съвет Златоград да обсъди и приеме следното решение:
Р Е Ш Е Н И Е

Общински съвет Златоград, на основание чл.21, ал.1, т.8. от ЗМСМА, чл. 8, ал. 1 от Закона за общинската собственост
Р Е Ш И:

1. Дава съгласие за промяна на предназначението на едноетажна масивна сграда „Обособен обект „Кафе-бар“ със ЗП 75 кв. м., построена в УПИ XVII-търговия и общ. обсл., кв.22 по плана на с. Старцево от сграда "Кафе-бар" в сграда „За хлебопекарна“

2. Разходите, свързани с промяната на предназначението на едноетажна масивна сграда „Обособен обект „Кафе-бар“ със ЗП 75 кв. м., построена в УПИ XVII-търговия и общ. обсл., кв.22 по плана на с. Старцево от сграда "Кафе-бар" в сграда „За хлебопекарна“ да са за сметка на ЕТ „Румен Кетипов – Севдалин Кетипов“, с. Старцево.

3. Упълномощава  Кмета  на Община Златоград – Мирослав Митков Янчев да извърши необходимите дейности по изпълнението на настоящото решение.

Приложение: копия на следните документи: акт за частна общинска собственост № 2129/17.08.2021 г.; молба с вх. № 53-00-613/07.09.2021 г. от ЕТ „Румен Кетипов – Севдалин Кетипов“, с. Старцево; договор за наем № 71/23.04.2020 г.
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

